12. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΓΕΩΡΓΙΑΣ Αριθ. ΥΕΒ 35772/3341/1162 της 14/28 Ιουν. 1967 (ΦΕΚ Β΄ 424) Περί καθορισμού συνθέσεως Διοικητικών Συμβουλίων των Γενικών Οργανισμών Εγγείων Βελτιώσεων (ΓΟΕΒ). Έχοντες υπ’ όψει: Τας διατάξεις του άρθρ. 2 του Α.Ν. υπ’ αριθ. 4/1967 «περί ευρυθμίας εις την λειτουργίαν των Δημοσίων Υπηρεσιών και ΝΠΔΔ», ως ετροποποιήθη δια του υπ’ αριθ. 19/1967 Α. Νόμου, αποφασίζομεν: 1.Καθορίζομεν τον αριθμόν των μελών των Διοικητικών Συμβουλίων των Γενικών Οργανισμών Εγγείων Βελτιώσεων (ΓΟΕΒ) ΝΠΔΔ λειτουργούντων βάσει των διατάξεων του Ν.Δ. 3881/1958, εις τρία. 2.Τα τριμελή ταύτα Διοικητικά Συμβούλια των ΓΟΕΒ, διορίζονται δι’ αποφάσεως του οικείου Νομάρχου εγκρινομένης υπό του Υπουργού Γεωργίας. Τα δύο εκ των μελών τούτων είναι δημόσιοι υπάλληλοι, εξ ων εις Γεωπόνος, υπηρετούντες εις υπηρεσίας του Υπουργείου Γεωργίας λειτουργούσας εις τους Νομούς εις ους εκτείνεται η περιοχή δικαιοδοσίας του ΓΟΕΒ. Ως αναπληρωταί τούτων ορίζονται δια της αυτής αποφάσεως οι νόμιμοι αναπληρωταί αυτών, ή εν ελλείψει τοιούτων, έτεροι δημόσιοι υπάλληλοι. Το τρίτον μέλος, μετά του αναπληρωτού του, είναι αντιπρόσωπος των ενδιαφερομένων παραγωγών. Ως Πρόεδρος των Διοικητικών Συμβουλίων ορίζεται δια της αυτής αποφάσεως εις εκ των μελών δημοσίων υπαλλήλων. 3.Αι αρμοδιότητες των ανωτέρω Συμβουλίων παραμένουν οίαι καθορίζονται υπό των κειμένων περί τούτων διατάξεων. 